《赠吴德秀隐士用来韵》
宋代·李复

不计无成与有成，但能偿足百年心。
喜营美酿多栽秫，广蓄奇书尽散金。
三代遗文钟鼎古，五湖秋意画图深。
超然真趣谁能识，目送孤鸿抚素琴。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。